স্পোর্টস ডেস্ক, ২৫ জুন, ২০১৬ইং (বাংলা-নিউজ টুয়েন্টিফোর ডটকম): ওয়ানডে ক্রিকেটে ইংল্যান্ডের হয়ে যে কোন উইকেট জুটিতে সর্বোচ্চ রানের রেকর্ড গড়ে শ্রীলংকাকে দ্বিতীয় ওয়ানডেতে বড় হারের লজ্জা দিলো দুই ওপেনার জেসন রয় ও অ্যালেক্স হেলস। উদ্বোধনী জুটিতে রয় ও হেলসের ২৫৬ রানের অবিচ্ছিন্ন জুটিতে সিরিজের দ্বিতীয় ম্যাচে শ্রীলংকাকে ১০ উইকেটের বড় ব্যবধানে হারায় ইংলিশরা। ফলে পাঁচ ম্যাচের সিরিজে ১-০ ব্যবধানে এগিয়ে গেল ইংল্যান্ড। সিরিজের প্রথম ম্যাচ টাই হয়েছিলো।